Cuneiform Tablet Kt n/k 570 (AKT 2 30)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-be-lúm-ma a-na ú-ṣur-ší-IŠTAR ú ma-nu-ku-a-šur qí-bi₄-ma a-ḫi a-ta um-ma a-ta-ma KÙ.BABBAR ša li-bi₄-a iš-tí ḫu-ni-a ú-še-ba-lá-ku-um iš-tí ḫu-ni-a ú-lá tù-uš-té-bi₄-lam a-ḫi a-ta KÙ.BABBAR ša li-bi₄-kà ú ta-ad-mì-iq-tí šé-bi₄-lam aḫ-ša-lim ṣa-áb-ta-ma KÙ.BABBAR ú ṣí-ba-sú ša-áš-qí-lá-šu šu-ma lu-ša-ḫa-ku-nu <gap>-<gap>-šu 1 pu-ru-ma ú mì-ma lá ta-ga-mì-lá-šu a-šur-na-da DUMU a-šur-i-dí ṣa-áb-ta-ma KÙ.BABBAR ù ṣí-ba-sú ša-áš-qí-lá-šu GÉME zi-iz-ḫu-zi a-na ší-mì-im dí-na-ma ù ší-im-šu šé-bi₄-lá-nim a-ḫu-a a-tù-nu a té-er-tí-a i-ḫi-da-ma KÙ.BABBAR ša-áš-qí-lá-ma ú-šé-bi₄-lá-nim a-mur-a-šur DUMU sú-kà-li-a ṣí-ba-at KÙ.BABBAR e-er-ša-šu-ma šé-bi₄-lá-nim a-na ma-nu-ki-a-šur qí-bi₄-ma a-na-kam-ma um-ma a-na-ku-ma i-na ba-áb-tí-a KÙ.BABBAR li-qé-ma ú tí-ba-ma a-tal-kam mì-šu-um u₄-mì-kà pá-tí a-na wa-ša-bi₄-im áš-pur-kà ú té-er-ta-kà ú-lá i-lá-kam ki-ma ni-ka-sí i-sí-ú-ni ú šu-ùḫ-ta-ni ṣú-ḫa-ar-tám šé-ri-a-am ú ṣú-ḫa-ri kà-lá-šu-nu-ma šé-ri-a-šu-nu ú <gap>-<gap>-<gap> {NA₄}GUG šé-bi₄-lam